REFERATET KORRIGERET 3/12 2024 - DA DER VAR GLEDET ET PAR PUNKTER UD AF DET TIDLIGERE UDSENDTE

**Årsmøde**

**DN Frederikshavn/Læsø**

**Maskinhallen, Skolegade 6, Frederikshavn**

**tirsdag d. 12.november 2024 kl. 19.00**

Formanden bød velkommen.

**Dagsorden:**

**1. Valg af dirigent**

Som dirigent valgtes Stener Glamann.

**2. Formandens beretning**

Asger omtalte bl.a. trepartsaften, naturpolitikken for Frederikshavn, den aktuelle planlægning af VE-anlæg, miljøproblematikker omkring Frederikshavn havn, råstofudvinding/grundvandsproblematikken samt arbejdet med Naturnationalpark Læsø. Årsberetningen kan ses i sin helhed på afdelingens hjemmeside.

**3. Valg til bestyrelsen**

Erik Rømer og Helge Hansen genvalgtes til bestyrelsen. Patricia Luz, Jens Vadet Poulsen, Karin Arveschoug, Mette Nielsen og Flemming Winther Olsen genvalgtes som suppleanter. Nikolaj Michelsen Kristiansen nyvalgtes som suppleant.

**4. Der var ikke indkommet forslag fra medlemmerne**

**5. Evt.**

Der blev opfordret til at deltage arbejdet for naturen som ad hoc aktiv, hvis man ikke ønsker en fastere binding til bestyrelsesarbejdet.

Efter det vedtægtsbundne årsmøde var der et oplæg om Frederikshavn kommunes natur ved Teknisk direktør Rune Asmussen og afdelingsleder i Teknik- og miljøafdelingen, Catrina Kristensen, begge fra Frederikshavn Kommunes administration. Oplæggene, som indkredsede nogle af de væsentligste temaer og udfordringer i kommunens forvaltning af natur- og miljøforhold, var udgangspunkt for en meget konstruktiv dialog, som ikke mindst omhandlede mange af de samme emner, som også fremførtes i årsberetningen. Det fremgik meget tydeligt, at såvel kommunen som DN sætter stor pris på den fortløbende dialog mellem de to parter.